NOLBL og VEGA præsenterer
**Ny hiphop-klub i Ideal Bar både hylder og udfordrer kulturens idealer**
*Lørdag den 20. september åbner Ideal Bar dørene til klubaftenen Dedikeret // Bridge The Gap, der både hylder hiphop-kulturens elskede idealer og udfordrer status quo. Klubben starter op med besøg fra den tidligere Danmarksmester i mix, KCL, den berlinske dj That Fucking Sara, københavnske Steen Rock og DJ Cars10*

Første aften byder på fire ret forskellige dj’s, der dog alle har til fælles, at de har været en del af hiphop-kulturen i en lang periode:

DJ og arrangør [KCL](https://www.facebook.com/KCLMUSIC) er tidligere dansk DMC-mester i mix og en af de dygtigste kvindelige turntablister i verden netop nu. KCL lever af sit virke som klub- og scratch-dj, der bringer hende til koncerter, arrangementer og festivaler over hele Europa. Hun har netop optrådt på en af verdens største hiphop-festivaler, Hip Hop Kemp i Tjekkiet og tidligere været med på Jurassic 5s-reunion tour.

Samme festival har [That Fucking Sara](https://www.facebook.com/thateffingsara) også indtaget bl.a. som backing for DJ for Devin the dude

. Hun er oprindelig fra Danmark, men bor og arbejder som dj med udgangspunkt i Berlin. Her er hun resident på flere faste klubber og er derudover en efterspurgt dj til events og festivaler, hvilket også bringer hende til andre europæiske storbyer.

Siden 1990’erne har [Steen Rock](https://myspace.com/steenrock) fungeret som dj og producer i det københavnske hiphop-miljø, hvor han har været en del af hiphop-grupper som Critical Basis og Klart Dér! Han er dog også voldsomt respekteret som producer for kollektivet Nobody Beats the Beats, og de senere år har Steen Rock endvidere medvirket som dj på teaterforestillingerne "Kampen Om Danmark" (Baggårdteatret & Odense Teater i 2005/2006) og "Junglebogen" på Nørrebro Teater.

[DJ Cars10](https://www.facebook.com/groups/53228879407/?fref=ts) er en del af duon Cars10 og Paulo og fuldender aftenens line up. Han er en af de mest aktive djs i København på den danske hip hop scene. Cars10 blev i slut 90’erne og starten af 00’erne kendt for sine mixtapes, som han producerede i stor stil.

**Gammel møder nyt på midten af broen**
DEDIKERET // Bridge The Gap pt. 1 forsøger at vedligeholde vores elskede hiphop-kultur, som arrangørerne er dedikerede til samtidig med, at arrangørerne vil udfordre status quo ved at invitere old school såvel som new school dj's, dansere, mc's og andre hiphop-entusiaster til at mødes midt på broen. Spillelisten byder hovedsageligt på hiphop, men der vil også blive spillet soul, funk og disco som hiphoppen udspringer fra.

DEDIKERET // Bridge The Gap er månedsklubben, hvor du render ind i dine gamle homies og homegirls, hvor du møder dit næste crush på dansegulvet, og hvor du højst sandsynlig kender dj'en så godt, at der med garanti vil uddeles rekord antal high-fives. Vi glæder os til at åbne dørene op for første gang lørdag d. 20 september kl. 22:00.

**Fakta om arrangement**
Dedikeret
Lørdag den 20. september kl. 22

Ideal Bar, Enghavevej 40, 1674 Kbh. V
Entré: 50 kr.

*For yderligere oplysninger kontakt venligst*

Bettina Balle
PR-ansvarlig, VEGA

bb@vega.dk - 3326 0946